قازاخیستان‌دا تورک یازی‌سی‌نین دشیفره ائدیلمه‌سی‌نین 126. ایل دؤنومو فعالیت‌لری
قازاخیستاناین باشکندی نور سلطان‌دا اسکی تورک یازی‌سی‌نین دشیفره ائدیلمه‌سی‌نین 126. ایل دؤنومو موناسیبتیله مرسیم تشکیل ائدیلدی.
اولو بودون (بؤیوک خالق) درنکی طرفین‌دن قازاخیستان میللی موزه‌سینده تشکیل ائدیلن فعالیتده تورک یازی‌سینا باغلی فیلم گؤستریلدی. قاتیلیمچی‌لار یازی‌نین تاریخینه دایر سونوم ائتدیلر.
اولو بودون درنکی باشقانی مرورت کورمانگالیئوا 25 نوامبرین تورک یازی‌سی‌نین کشف ائدیلدیگی تاریخ اولدوغونا ایشاره ائده‌رک، تورک یازی‌سی، تورک خالق‌لاری‌نین بیرلشمه‌سی تملینی میدانا گتیرمکده‌دیر. مقصدیمیز مدنیت، صنعت و تاریخ واسطه‌سیله تورک دؤولت‌لرینی بیرلئشتیرمئکتیر. دئدی.
تورک یازی‌سی‌نین ایلک دفعه دشیفره ائدیلدیگی 25 نوامبراین بوتون تورک جمهوریتیلرینده قئید اولونماسی آرزوسونو دیله گتیرن کورمانگالیئوا،
گله‌جک ایل بو جور فعالیت‌لری‌نین بوتون تورک خالق‌لاری طرفین‌دن ده قئید ائدیله‌جگینی اومید ائدیریک. ایفاده‌سینی ایستیفاده ائتدی.
کورمانگالیئوا، تورک یازی‌سی‌نین جانلاندیغی تاریخ موناسیبتیله قیزیل اوردا و آلماتی ایالت‌لرینده ده تدبیرلر تشکیل ائدیلدیگینی سؤزلرینه علاوه ائتدی.
مرسیم تورکولوق‌لار، علم آدام‌لاری، قازاخ، قیرقیز، نوگای، تورکمن، آلتای، اویغور، قاقاوز، تاتار، حاکاس و دیگر تورک خالق‌لاری‌نین نماینده‌لری قاتیلدی.
تورک یازی‌سی، ایلک دفعه 25 نوامبر 1893ده دانمارک‌لی ترجومچی ویلهلم تامسین طرفین‌دن دشیفره ائدیلمیشدی.
